Uskoton ja petollinen Juulia
Kesäpäivä oli kaunis, taivas pilvetön,
 kun se fregattimme valmis oli lähtöhön.
 Suru sydämessä rinnalla sä astelit
 sekä kyynelillä nenäliinas kastelit.
    Hiiohoo, hiiohei, nyt hurrataan.
    Me lähdemme Saksaan ja Espanjaan!
    Hiiohoo, hiiohei, ei surrakaan,
    vaan hiiohei, nyt hurrataan.

2.

 Sinä pääsi minun rinnalleni taivutit,
 siinä rakkauden sanoja sä kuiskailit,
 sitten valan vielä vannoit sinä kallihin
 siihen tyttölasten tavalliseen mallihin.
    Hiiohoo, hiiohei, nyt hurrataan,
    me lähdemme Saksaan ja Espanjaan!
    Hiiohoo, hiiohei, ei surrakaan,
    vaan hiiohei, nyt hurrataan!

3.

 Niin, sä valan siinä vannoit, ehkä kaksikin,
 ja sen tuhansin me vahvistimme suudelmin,
 kunnes kapteenimme vihdoin mulle kirkasi:
 ”Heitä tyttö, tuoss on prässi, hoida virkasi!”
    Hiiohoo jne.

4.

 Mutta joka kerta mastohon kun kiipesin
 ja kun puuvenprammiraa’alla mä keikkuilin,
 kun mä kärsiä sain myrskyjä ja tuulia,
 niin mä huokailin: sä oma rakas Juulia!
    Hiiohoo jne.

5.

 Ja kun Barcelonan kaupunkihin päästihin
 sinun nimes käsivarteheni hakattiin,
 sadat rakkauden preivit sulle kirjoitin
 ja sun onneksesi maljoja mä tyhjensin.
    Hiiohoo jne.

6.

 Mutta sinä, mitä teitkään sinä uskoton!
 Sitä muistella ja kertoa niin raskas on.
 Minun kuvani sä sydämestäs kiskasit,
 kaikki preivini sä palamahan viskasit.
    Hiiohoo jne.

7.

 Sinä vasempaan ja oikeahan katsees loit
 sekä yhdelle ja toiselle sä suukon soit,
 sinä keimailit ja silmiäsi vilkutit
 ja tansseit, että kotia sä nilkutit.
    Hiiohoo jne.

8.

 Yksi kisälli sun rakkautes sitten sai,
 mutta kysyä mun sentään sinä sallit kai:
 ”Mitäs sanot, jos mä ammun sinuun kuulia,
 sinä uskoton ja petollinen Juulia?”
    Hiiohoo jne.

9.

 Sillä tiedä, että tämän pojan rakkaus,
 se ei ole mikään puuska eikä tuulahdus.
 Se on myrsky, joka miehen mielen villitsee,
 jonka kuolema vain vihdoin viimein hillitsee.
    Hiiohoo jne.

Lähde: Merimies merta rakastaa: merimieslauluja ja shantyja. 2. 1983. Toimittanut Anneli Hongelin. Fazer, Helsinki.

Ernst Borenius
Hj. Nortamo
Laulut